การคมนาคมเตรียมเส้นทางรองรับเทศกาลปีใหม่นี้
กระทรวงคมนาคมจัดทำแผนอำนวยความสะดวก มั่นคง และปลอดภัย รองรับการเดินทางของประชาชนในช่วงเทศกาลปีใหม่ โดยได้รายงานให้คณะรัฐมนตรีรับทราบแล้ว โดยการทางพิเศษแห่งประเทศไทย เริ่มยกเว้นค่าผ่านทางมอร์เตอร์เวย์ตั้งแต่วันนี้ เป็นไปต้นไปแผนอำนวยความสะดวกเริ่มวันนี้ถึง 2 มกราคม ปีหน้า ประกอบด้วย 3 แผนหลัก ได้แก่ บริการและอำนวยความสะดวกในการเดินทาง แผนงานด้านความมั่นคง และแผนงานด้านความปลอดภัย แผนอำนวยความสะดวกคือการซ่อมบำรุงรถสาธารณะประเภทต่างๆ รวมทั้ง ซ่อมแซมถนนเส้นทางหลัก และเส้นทางเลี่ยง พร้อมแจ้งข้อมูลประชาสัมพันธ์ โดยกระทรวงคมนาคม จัดสายด่วน 1356 ของศูนย์ปลอดภัยคมนาคม เพื่อประชาสัมพันธ์เส้นทาง รับเรื่องราวร้องเรียน ตลอด 24 ชั่วโมงนอกจากนี้ยังจัดรถเฉพาะกิจ หรือ Shuttle Bus จำนวน 2 เส้นทาง ระหว่างเส้นทางจตุจักร - อู่กำแพงเพชร 2 และเส้นทางจตุจักร - BTS-อู่กำแพงเพชร 2 และ จัดรถขสมก.ปรับอากาศ เดินรถร่วมกับบริษัท บขส. ตั้งแต่วันพรุ่งนี้ จนถึง 2 มกราคม 2 เส้นทาง คือ กรุงเทพ - อยุธยา และ กรุงเทพ - สระบุรี ขณะที่สายการบินไทยเพิ่มเที่ยวบินพิเศษในประเทศ และระหว่างประเทศ จนถึงวันที่ 3 มกราคม รวม 26เที่ยวบิน รองรับผู้โดยสารที่คาดว่าจะเพิ่มขึ้น อีก 7000 คน โดยเฉพาะเส้นทางกรุงเทพฯ-เชียงใหม่ กรุงเทพฯ-เชียงราย กรุงเทพฯ-ภูเก็ต และเที่ยวบินระหว่างประเทศไทยกับญี่ปุ่น ขณะที่ รถไฟฟ้าแอร์พอร์ตลิ้งค์ และรถไฟฟ้าใต้ดิน จะขยายเวลาเดินรถไปจนถึงเวลา 2 นาฬิกา ของวันที่ 1 มกราคม
 กระทรวงคมนาคมจัดทำแผนอำนวยความสะดวก มั่นคง และปลอดภัย รองรับการเดินทางของประชาชนในช่วงเทศกาลปีใหม่ โดยได้รายงานให้คณะรัฐมนตรีรับทราบแล้ว โดยการทางพิเศษแห่งประเทศไทย เริ่มยกเว้นค่าผ่านทางมอร์เตอร์เวย์ตั้งแต่วันนี้ เป็นไปต้นไป
การคมนาคม,เทศกาลปีใหม่,เส้นทาง